**Sparčiai auga nauja buitinės technikos kategorija – išmanieji automatiniai kačių tualetai**

**Auginti katę namuose nebereiškia nemalonaus kraiko dėžės valymo – į pagalbą kačių mylėtojams vis dažniau stoja išmanieji automatiniai kačių tualetai. Sparčiai augant šių prietaisų rinkai, kuri pernai užaugo iki 660,6 mln. JAV dolerių, išmanieji kačių tualetai vis labiau prigyja ir Lietuvoje.**

„Išmanūs namai šiandien – tai ne tik temperatūros ar apšvietimo kontrolė. Jie apima ir augintinių gerovę. Tai platesnės tendencijos dalis – buitinė technika vis labiau perima rutininius darbus, kad žmonės galėtų daugiau laiko skirti svarbiausiems dalykams. Šiuo atveju, santykiui su augintiniu, tad technologijų naudojimas naminių gyvūnų priežiūroje tampa naująja norma“, – sako Antonietta Tonya Saviano, „Whisker“ EMA regiono pardavimų vadovė.

Šį rudenį Baltijos šalis pasieks naujas prekės ženklas – JAV bendrovės „Whisker“ sukurtas išmanus automatinis kačių tualetas „Litter-Robot“. Šis prietaisas automatiškai persijoja kraiką po kiekvieno naudojimo, padeda išvengti nemalonių kvapų ir sumažina kraiko sunaudojimą iki 50 procentų. Išmaniajame kačių tualete įmontuoti jutikliai leidžia programėlėje sekti katės svorį ir apsilankymų dažnį. Pasaulyje jau parduota daugiau kaip 1,8 mln. šio įrenginio vienetų, o gamintojas tiki, kad tai tokia pat reikšminga naujovė, kokia kadaise buvo indaplovė ar dulkių siurblys-robotas.

„Baltijos rinka nedidelė, bet yra technologiškai pažangi ir, kaip Skandinavijoje, atvira naujiems sprendimams. Dėl šios priežasties tikime, kad naujas prekės ženklas sulauks teigiamo įvertinimo ir Lietuvoje“, – sako A. T. Saviano.

Naujausiais Gyvūnų augintinių registro duomenimis, Lietuvoje užregistruota daugiau kaip 143,5 tūkst. kačių, tačiau jų skaičius gali būti gerokai didesnis. Europos augintinių pašarų gamintojų federacijos (FEDIAF) teigimu, realus kačių skaičius Lietuvoje viršija 600 tūkst.

Baltijos šalių rinkos potencialą naujo produkto atžvilgiu teigiamai vertina ir „Whisker“ gaminių platintojo Lietuvoje „Rickman Trade“ atstovė Giedrė Zubavičienė.

„Kraiko dėžės valymas yra viena iš priežasčių, kodėl kai kurie žmonės nesiryžta laikyti katės. Juos atgraso nemalonus kvapas, patiriami nepatogumai ir tai, kad tos priežiūros reikia nuolat. Pašalinus šias kliūtis, daugeliui žmonių katės auginimas tampa gerokai paprastesnis. Tad pirmieji pirkėjai gali būti auginantys ne po vieną katę namuose, taip pat technologijomis besidomintys žmonės“, – pastebi G. Zubavičienė.

Skirtingai nei daugelis buitinės technikos gamintojų, perkėlusių gamybą į Aziją, „Whisker“ automatiniai kačių tualetai „Litter-Robot“ yra gaminami JAV, skiriant daug dėmesio ne tik kokybei, bet ir tvarumui. Šiuo metu įmonė gamina daugiau kaip 100 prekių ženklų ir turi 68 patentus. Įmonėje dirba beveik 750 žmonių.

Pasak A. T. Saviano, „Litter-Robot“ nėra tiesiog įrenginys – tai ir naujų įpročių formavimas: „Kaip indaplovė pakeitė kasdienį šeimų gyvenimą, taip ir išmanus kačių tualetas gali pakeisti augintinių priežiūrą ją padarydamas lengvesnę.“

Gamintojo teigimu, „Litter-Robot“ nereikalauja specialaus montavimo ir gali būti valdomas programėle, suderinama su „Android“ ir „iOS“ įrenginiais. Naujasis „Litter-Robot 4“ modelis Lietuvoje jau prieinamas oficialioje internetinėje parduotuvėje – <https://litter-robot.lt/>.